छलफलका क्रममा सांसदहरूले उठाएका जिज्ञासाको जवाफ दिँदै मुख्यमन्त्री शंकर पोख्रेलले संघीय सरकारबाट प्रदेश सरकारलाई अधिकार हस्तान्तरण नभएकाले चाहेजसरी बजेट ल्याउन नपाएको बताए। मुख्यमन्त्रीले समानीकरण अनुदानलाई प्रक्रिया पुर्‍याएर खर्च गर्नका लागि बजेटको रूपमा पेस गर्नुपरेको उल्लेख गर्दै आगामी बजेट व्यापक छलफलपछि ल्याउने पनि बताए। मुख्यमन्त्री शंकर पोख्रेलले भने, ‘छोटो समयमा नै बजेट ल्याइएकाे हाे। त्यस कारण बजेट ल्याउनुपूर्व सबै सांसदहरूसँग व्यापक छलफल गर्न सकिएन। बजेटले समग्र प्रदेश र सबै सांसदको भावनाको प्रतिनिधित्व गरेको छ।’
